RMS Olympic

Taustaa

Vuonna 1907 White Starin pääjohtaja J. Bruce Ismay ja Harland & Wolff -laivatelakan pääjohtaja lordi Pirrie ryhtyivät neuvottelemaan kolmen uuden linjalaivan rakentamisesta, joiden tarkoituksena oli olla White Starin vastaisku Cunard Line -varustamon hiljattain valmistuneille Lusitanialle ja Mauretanialle. Näiden alusten tuli olla suurempia ja ylellisempiä kuin Cunardin alukset, mutta hitaampia. Ensimmäiset alukset, jotka rakennettiin olivat Olympic ja Titanic, kolmannen sisaraluksen Britannicin rakentaminen aloitettiin heti, kun Olympic oli laskettu vesille.

Rakentaminen

Olympicin rakentaminen alkoi vuonna 1908 Harlandin ja Wolffin telakalla numerolla 400. Aluksen köli laskettiin vuonna 16. joulukuuta 1908. Kun runko ja päällirakenne olivat valmistuneet, alus maalattiin White Star Linen väreihin.  20. lokakuuta 1910 Olympic laskettiin vesille, ja valmistuttua vuonna 1911 Olympic oli yksi maailman ylellisimmistä linjalaivoista. Se oli myös suurin, jonka pituus oli noin 269 metriä ja bruttovetoisuus 45,324. Se pystyi kuljettamaan yli 2300 matkustajaa. Olympicin rakentaminen alkoi noin kolme kuukautta ennen Titanicin rakentamista, jonka takia alukset rakennettiin vierekkäin.

Ylellisyydet

Olympic oli suunniteltu ylelliseksi alukseksi. Olympicin tilat olivat suurilta osin samanlaiset kuin sen sisaralus Titanicilla, koska alukset perustuivat samoihin piirustuksiin, vaikkakin pienillä muunnelmilla.

Ensimmäinen luokka

Ensimmäisen luokan matkustajilla oli ylelliset hytit, ja joissakin hyteissä oli oma kylpyhuone. Ensimmäisen luokan matkustajat pystyivät ruokailla laivan suuressa ja ylellisessä ruokasalongissa tai laivan A La Carte -ravintolassa. Laivassa oli tunnettu pääportaikko ja lasikupoli, jotka oltiin rakennettu vain Olympic-luokan laivoille, sekä kolme hissiä, jotka olivat portaikon takana. Hissit menivät A-kannelta aina E-kannelle. Laivassa oli Georgian tyylinen tupakointitila, uima-allas, turkkilaisia saunoja, kuntosali.

Toinen luokka

Toisen luokan mukavuuksiin kuuluivat tupakointitila, kirjasto, tilava ruokasali ja hissi.

Kolmas luokka

Myös Olympicin kolmas luokka oli poikkeuksellisen viihtyisä matkustuspaikka. Kolmannessa luokka oli muun muassa ravintolasalonki, tupakointitila ja yleisiä tiloja.

Tekniset tiedot

RMS Olympicin bruttovetoisuus oli 46 359 tonnia (luku muuttui monesti, kun alusta korjattiin). Laivan perä oli 23 metriä pitkä, komentosilta 165 metriä pitkä, skanssi 38 metriä ja promenade oli 151 metriä. Olympicilla oli kaksi mastoa ja neljä savupiippua. Olympicin neljäs savupiippu oli todellisuudessa ilmastointihormi, joka ulkonäkösyistä rakennettiin savupiipun näköiseksi. Olympicilla oli sähkövaloistus. Olympicilla oli kaikkiaan 159 hiiliarinaa 29 kattilassa, jotka tuottivat höyryä kahdelle nelisylinteriselle mäntähöyrykoneelle ja yhdelle matalapaineiselle Parsons-turbiinille. Laivan huippunopeus oli 22 solmua tunnissa.

Sisaralukset

Sisaralustensa tavoin Olympic kuului White Star Linen Olympic-luokkaan ollen sen ensimmäinen alus. Alus oli hieman Titanicia lyhyempi ja hitaampi, mutta se palveli pitkän ja loistokkaan uran vuosina 1911–1935. Olympic-luokan aluksista se oli ainoa, joka palveli romutukseen saakka. Titanic upposi neitsytmatkallaan törmättyään jäävuoreen vuonna 1912, ja saksalainen miina upotti Britannicin ensimmäisessä maailmansodassa vuonna 1916.

Palvelus

Alus laskettiin vesille 20. lokakuuta 1910. Alus lähti neitsytmatkalleen 14. kesäkuuta 1911 Southamptonista, Englannista ja saapui New Yorkiin 21. kesäkuuta.

Törmäys HMS Hawkeen

Syyskuun 20. päivänä, vuonna 1911 Olympiciin törmäsi Britannian kuninkaallisen laivaston HMS Hawke. Törmäyksen voimasta alus sai kolmen metrin pituisen repeytymän tyyrpuurin puoleiseen kylkeensä ja myös vaurioita vedenalaiseen runkoon. Myös aluksen tyyrpuurin puoleinen potkuriakseli vääntyi niin pahoin, että se ja potkuri jouduttiin vaihtamaan Belfastissa. HMS Hawke selvisi turmasta murskaantuneella keulalla. Olympic pystyi kuitenkin palaamaan takaisin Southamptoniin korjattavaksi kaksi osastoa vedellä täyttyneenä. Tuolloin aluksen päällikkönä toimi Edward J. Smith, josta tuli vajaan vuoden päästä epäonnisen RMS Titanicin päällikkö.
Alus oli korjattavana Thompsonin kuivatelakalla Belfastissa 6. lokakuuta - 30. marraskuuta 1911, minkä vuoksi sisaralus Titanicin viimeistelytyöt olivat pysähdyksissä. Eräs miehistön jäsen, Violet Jessop, selvisi tämän törmäyksen lisäksi myöhemmästä Titanicin uppoamisesta, samoin kuin Olympicin toisen sisaraluksen Britannicin uppoamisesta vuonna 1916.

Törmäys vedenalaiseen objektiin

4. helmikuuta 1912 Olympicin yhden potkurin lapa osui vedenalaiseen objektiin ja joutui korjaukseen Belfastiin keskeyttäen Titanic rakentamisen jälleen.

Ensimmäinen maailmansota

Ensimmäisessä maailmansodassa Olympic oli alun perin matkustajaliikenteessä kapteeni Herbert James Haddockin alaisuudessa. Sodan aikana Olympic maalattiin harmaasävyiseksi ja valot kannella suljettiin, jotta alus olisi "vähemmän" näkyvissä.
Olympic muutettiin monen muun aluksen tavoin myös joukkojenkuljetusalukseksi.

Audacious onnettomuus

27. lokakuuta, kun Olympic ohiti Lough Swillyä Irlannin pohjoisrannikkoa, alus sai hätäsignaaleja taistelulaiva HMS Audaciousilta, joka oli osunut miinaan lähellä Tory saarta. Miina räjähti Audaciouksen tyyrpuuren puolelta juuri konehuoneen kohdasta, jossa ei ollut suojaavaa laipiota, mikä johti siihen, että alukseen tulvi vettä.
Olympic otti mukaansa 250 Audaciousin miehistöä, sitten hävittäjä alus HMS Fury onnistui kiinnittämään hinauskaapelim Audaciousin ja Olympicin välille ja suuntasivat kohti Lough Swillylle. Kuitenkin Audaciousin kaapeli, jolla hinattiin alusta irtosi. Toinen yritys hinata sotalaivaa epäonnistui, kun kaapeli sotkeutui HMS Liverpoolin potkuriin ja katkesi. Kolmas yritys yritettiin, mutta myös epäonnistui, kun kaapeli antoi periksi. Klo 17.00 mennessä Audaciousin loppu miehistö päätettiin evakuoida Olympiciin ja se suuntasi Liverpooliin. Kello 20.55 Audaciousilla tapahtui räjähdys ja upposi.

Hyökkäys saksan laivaston sukellusvenettä vastaan

12. toukokuuta 1918 aamuvarhaisella Olympicin olessaan matkalla kohti Ranskaa samalla, kun alus kuljetti Yhdysvaltalaisia joukkoja, Olympicin kapteeni Hayes huomasi U-veneen 500 metrin päästä. Olympicin miehistö havaitsi tulipalon samanaikaisesti. Alus kääntyi U-venettä kohti törmätäkseen siihen. Olympic ei pysähtynyt ottamaan eloonjääneitä, vaan jatkoi Cherbourgiin. Samaan aikaan USS Davis oli havainnut hätäraketin ja pelasti 31 eloonjäänettä.

Törmäys majakkalaiva LV-177

Vuonna 1934 alus törmäsi Nantucketin majakkalaiva LV-117:ään. Tiheässä sumussa tapahtuneessa törmäyksessä majakkalaiva hajosi ja upposi. Majakkalaivan 11:stä miehistön jäsenestä seitsemän kuoli.

Romutus

Vuonna 1935 alus vedettiin pois liikenteestä ja romutettiin osittain Jarrowissa, Englannissa. Vuonna 1937 jäljellä ollut osa hinattiin Inverkeithingiin, Skotlantiin lopullista romuttamista varten.

Mitä RMS Olympicista on jäljellä?

Osa Olympicin varustuksesta myytiin huutokaupassa romutuksen jälkeen; suuri osa kalusteista on nähtävissä White Swanin hotellissa Alnwickissa, Englannissa.
Vuonna 2000 Celebrity Cruise Line hankki omistukseensa osan Olympicin alkuperäisistä puupaneeleista ja rakennutti RMS Olympic -ravintolan uusimman risteilyaluksensa, Millenniumin, tiloihin. Celebrity Cruise Linen mukaan tämä sama puupanelointi sijaitsi aikaisemmin Olympicin á la carte -ruokailutilassa.